craciuncg/RoMedQA_v2 huggingface dataset:
Referitor la sinapsă este adevărat că:
1. neurotransmițătorii eliberați din butonii terminali pot cauza depolarizarea membranei postsinaptice
2. datorită deschiderii canalelor de calciu voltaj-dependente se eliberează neurotransmițători din membrana postsinaptică
3. neurotransmițătorii traversează fanta sinaptică prin difuziune
4. în membrana postsinaptică neurotransmițătorii sunt stocați în vezicule sinaptice
5. niciun răspuns corect
Răspuns corect: 13
După ejaculare are loc:
1. constricția arteriolelor penisului
2. creșterea activității simpatice în țesutul erectil
3. colabarea venelor penisului
4. creșterea activității parasimpatice în țesutul erectil
5. niciun răspuns corect
Răspuns corect: 12
Selectați afirmațiile neadevărate:
1. sărurile biliare emulsionează lipidele, facilitând acțiunea lipazei gastrice
2. sărurile biliare nu au rol bacteriostatic
3. pentru a fi absorbite, lipidele trebuie să fie liposolubile
4. mezenterul prezintă vilozități intestinale
5. antrul piloric nu se continuă cu duodenul
Răspuns corect: 1234
Selectați afirmațiile adevărate, cu excepția:
1. hipotalamusul secretă un hormon de inhibare a secreției de MSH
2. extractele de timus au rol și de stimulare a demineralizării osoase
3. insulina crește glicoliza în mușchi
4. catecolaminele produc mobilizarea grăsimilor și din țesutul adipos
5. parathormonul inhibă reabsorbția tubulară a fosfaților organici
Răspuns corect: 25
Lipsa cărei vitamine produce tulburări de sistem nervos?
1. vitamina B12
2. vitamina PP
3. vitamina C
4. vitamina B1
5. niciun răspuns corect
Răspuns corect: 234
Referitor la structura și funcția renală este adevărat că:
1. sodiul se reabsoarbe în capilare doar din tubul contort proximal
2. urina ajunge în calicele mici prin papilele renale
3. un rinichi sănătos conține mai mult de 1 milion de glomeruli
4. filtrarea nu depinde de presiunea arterială
5. niciun răspuns corect
Răspuns corect: 23
Alegeți afirmațiile corecte referitoare la poziția anatomică:
1. membrele superioare îndepărtate de corp
2. antebrațul este orientat în poziție de supinație
3. poziție orizontală a corpului
4. picioarele apropiate
5. niciun răspuns corect
Răspuns corect: 24
Pe parcursul ovogenezei, în urma primei diviziuni meiotice rezultă:
1. ovocitul secundar
2. zigotul
3. ovocitul primar
4. primul globul polar
5. niciun răspuns corect
Răspuns corect: 14
Alegeți afirmațiile corecte:
1. din ectoderm se dezvoltă epidermul
2. din mezoderm se dezvoltă glanda hipofiză
3. din endoderm se dezvoltă vezica biliară
4. din mezoderm se dezvoltă mucoasa sistemului respirator
5. niciun răspuns corect
Răspuns corect: 13
Care dintre următoarele afirmații sunt adevărate:
1. țesutul compact haversian este un țesut osos dur
2. țesutul hialin este un țesut moale reticulat
3. la nivelul pavilionului urechii există țesut cartilaginos elastic
4. țesutul epitelial cubic din mucoasa bronhiolelor este țesut de tip endocrin
5. țesutul glandelor de tip mixt se găsește la nivelul ovarului, testiculului și pancreasului
Răspuns corect: 135
Anionul HCO3- se găsește în:
1. urina primară
2. secreția pancreatică
3. urina finală
4. secreția salivară
5. niciun răspuns corect
Răspuns corect: 1234
Despre glucagon este adevărat că:
1. stimulează glicogenoliza și proteoliza
2. stimulează forța de contracție a inimii
3. inhibă secreția gastrică
4. inhibă gluconeogeneza
5. niciun răspuns corect
Răspuns corect: 123
Hormonii care modifică consumul tisular de glucoză sunt:
1. STH
2. aldosteronul
3. tiroxina
4. insulina
5. niciun răspuns corect
Răspuns corect: 134
La nivelul bulbului se pot întâlni:
1. axoni ai deutoneuronilor căilor sensibilităților specifice
2. aferențe care ajung la cerebel
3. prelungiri centrale ale neuronilor din ganglionii laterovertebrali
4. axoni ai protoneuronilor căilor descendente
5. niciun răspuns corect
Răspuns corect: 124
Într-o celulă musculară striată scheletică, tropomiozina este într-o poziție în care moleculele de miozină și actină se pot cupla. În acest moment:
1. o enzimă descompune moleculele de ATP în ADP și fosfat anorganic
2. ioni de calciu sunt legați de troponină
3. în interiorul reticulului sarcoplasmic concentrația de calciu este mai mare decât în starea de repaus
4. concentrația ionilor de sodiu în celulă este mai mică decât în starea de repaus
5. niciun răspuns corect
Răspuns corect: 12
Care dintre următoarele afirmații sunt corecte?
1. reacția de apărare a organismului implică și participarea limfocitelor T, cu rol în imunitatea nespecifică celulară
2. gamaglobulinele sunt proteine sintetizate în organe
3. hemoglobina este o proteină din eritrocite, care transportă gaze respiratorii, O2 și CO2
4. plachetele sangvine intervin în faza vasculo-plachetară și plasmatică a hemostazei fiziologice
5. celulele stem din măduva hematogenă migrează în timus și se transformă în celule implicate în imunitatea specifică umorală
Răspuns corect: 34
Alegeți răspunsurile corecte:
1. abdomenul prezintă cisterna chili, ductul toracic și vena limfatică dreaptă
2. sunt situate în torace: timusul, venele azygos și, parțial, vena cavă inferioară
3. fața laterală a lobului temporal prezintă aria auditivă primară și segmentul central al analizatorului olfactiv
4. limfa membrelor este condusă și spre ductul toracic
5. metatalamusul emite radiațiile optice și este conectat și cu girusul temporal superior
Răspuns corect: 245
Care dintre afirmațiile cu privire la inervația mușchiului striat sunt corecte?
1. axonii neuronilor somatici din coarnele anterioare ale măduvei spinării se termină la nivelul miofibrilelor, realizând plăci motorii
2. motoneuronii gama inervează porțiunea centrală, contractilă a fibrei intrafusale
3. neuronii simpatici postganglionari produc reacții vasomotorii
4. motoneuronii alfa realizează plăci motorii la nivelul fibrelor extrafusale
5. cea senzitivă este realizată de dendritele neuronilor din ganglionul spinal, localizate la nivelul porțiunii centrale, contractile a fibrelor intrafusale
Răspuns corect: 34
Vitaminele care intervin în desfășurarea unor procese fiziologice sunt:
1. filochinona (K), liposolubilă, care are rol în hemostază
2. riboflavina (B2), liposolubilă, care are rol în vedere și în respirația celulară
3. cobalamina (B12), liposolubilă, care are rol în hematopoeză
4. retinolul (A), hidrosolubilă, care are rol în funcționarea epiteliilor de acoperire, în creștere și în vedere
5. acidul ascorbic (C), hidrosolubil, care are rol în funcționarea sistemului nervos
Răspuns corect: 15
Care dintre următoarele răspunsuri sunt false:
1. între regiunea mediană a hipotalamusului și neurohipofiză există o legătură vasculară, reprezentată de sistemul port hipotalamo-hipofizar
2. hipofiza este localizată înaintea chiasmei optice
3. hipofiza este legată de hipotalamus prin tractul hipotalamo-hipofizar și prin sistemul port hipofizar
4. regiunea mediană a hipotalamusului secretă FSH și LH
5. între hipofiză și hipotalamus se găsește tija pituitară
Răspuns corect: 124
În organismul uman proteinele îndeplinesc următoarele funcții:
1. depozit al hormonilor tiroidieni - tireoglobulina
2. factor al coagulării - fibrinogenul
3. hormon cu rol în reglarea proceselor de creștere a organismului - testosteronul
4. imunitate - anticorpi
5. transport de gaze respiratorii - hemoglobina
Răspuns corect: 1245
Despre nefrocitele tubului colector sunt adevărate afirmațiile:
1. nu aparțin structurii nefronului
2. sub acțiunea ADH pot genera kaliurie
3. intervin în reabsorbția a 80% din apa conținută în urina primară
4. găzduiesc procese de fosforilare oxidativă
5. niciun răspuns corect
Răspuns corect: 14
Care dintre afirmațiile referitoare la rădăcina anterioară a nervului spinal sunt corecte?
1. conține axonii neuronilor visceromotori din jumătatea anterioară a coarnelor laterale toraco-lombare, care pot forma ramura comunicantă albă a nervului spinal
2. conține axonii tuturor neuronilor somatomotori din coarnele anterioare
3. conține axonii neuronilor intercalari din coarnele posterioare ale măduvei spinării
4. iese din măduva spinării prin fisura mediană anterioară
5. conține dendritele și axonii neuronilor somatomotori din coarnele anterioare
Răspuns corect: 12
Referitor la acizii nucleici este adevărat că:
1. ARN se găsește în nucleu și citoplasmă și are funcția de sinteză proteică
2. atât ADN cât și ARN conțin grupări fosfat ce leagă zaharurile între ele
3. guanina și timina sunt complementare
4. ADN conține o pentoză (dezoxiriboză) și bazele adenină, guanină, citozină, uracil
5. niciun răspuns corect
Răspuns corect: 12
Aplicarea unui stimul dureros la nivelul policelui drept declanșează:
1. potențiale de acțiune transmise prin fasciculul spinotalamic lateral stâng
2. un reflex al cărui receptor este fusul neuromuscular
3. transmiterea informației spre talamus printr-un fascicul situat în cordonul anterior stâng
4. un reflex care iradiază la nivelul sistemului nervos central
5. niciun răspuns corect
Răspuns corect: 14
Următoarele afirmații sunt adevărate:
1. afectarea valvei mitrale poate duce la modificarea zgomotului lub
2. între zgomotul lub și dub, EKG-ul înregistrează complexul QRS
3. durata ciclului cardiac de 0,7 secunde se traduce prin prelungirea timpului dintre zgomotele lub-dub
4. scăderea debitului cardiac determină ascultarea precoce a zgomotelor Korotkoff
5. niciun răspuns corect
Răspuns corect: 12
Despre receptorii aflați în piele se pot afirma următoarele:
1. detectează stimuli ce generează impulsuri transmise encefalului pentru interpretare
2. corpusculii Pacini recepționează presiunile și vibrațiile ușoare
3. discurile Merkel detectează stimuli tactili
4. mugurii gustativi sunt dispuși pe mici protuberanțe de pe fața dorsală a limbii
5. terminațiile nervoase libere generează impulsuri nervoase ce sunt transmise prin intermediul neuronilor senzoriali
Răspuns corect: 135
Mihai este prins copiind în timpul examenului de admitere și este rugat să părăsească sala. Ce efecte ale SNV simpatic pot fi observate?
1. stimularea medulosuprarenalei
2. stimularea secreției unor glande aflate în dermul papilar
3. accelerarea ritmului cardiac prin stimularea nodului atrioventricular
4. modificările vegetative induse în organism sunt mediate de fibre postganglionare lungi
5. niciun răspuns corect
Răspuns corect: 14
Stabiliți asocierile corecte:
1. suc pancreatic - pH 8 - limpede și incolor
2. suc gastric - pH 1,4 - formarea bolului alimentar
3. suc intestinal - pH 7,8 - conține și bicarbonat
4. bila - pH 6,8 - crește absorbția vitaminelor A, D, K
5. niciun răspuns corect
Răspuns corect: 13
Alegeți afirmațiile corecte legate de funcția spermatogenetică:
1. este un proces care presupune diviziuni reducționale și ecuaționale
2. se realizează la nivelul lobulilor testiculari
3. este stimulată de LH și testosteron
4. se realizează în rețeaua testiculară
5. niciun răspuns corect
Răspuns corect: 12
Originea corticală a fasciculului corticospinal se află în:
1. aria motorie suplimentară
2. nucleii bazali
3. substanța neagră
4. aria premotorie
5. aria motorie secundară
Răspuns corect: 145
Țesutul conjunctiv cartilaginos apare la nivelul:
1. diafizei osoase
2. epiglotei
3. laringelui
4. meniscurilor articulare
5. pancreasului
Răspuns corect: 234
La nivelul gambei există:
1. oase lungi, dezvoltate în lungime prin osificare desmală
2. vene profunde în care se varsă venele superficiale
3. artere care provin din bifurcația arterei femurale
4. vene superficiale, care însoțesc arterele cu același nume
5. mușchi situați în planul profund al lojei posterioare care fac extensia labei piciorului și flexia degetelor
Răspuns corect: 25
Următoarele celule conțin 46 de cromozomi:
1. eritrocitele din mica circulație
2. spermatidele din tubii seminiferi contorți
3. hepatocitele din lobulul hepatic
4. celulele musculare striate din mușchiul biceps brahial
5. niciun răspuns corect
Răspuns corect: 34
Despre anticorpi sunt adevărate următoarele afirmații:
1. au structură polizaharidică
2. sunt componente ale apărării nespecifice
3. pot traversa capilarele placentare
4. sunt proteine plasmatice
5. niciun răspuns corect
Răspuns corect: 34
Următoarele afirmații sunt false:
1. apofiza mastoidă reprezintă locul de atașare al mușchilor limbii
2. apofiza zigomatică aparține osului temporal
3. osul occipital prezintă 2 tuberozități rotunjite, numite condili occipitali
4. apofiza temporală aparține osului zigomatic
5. niciun răspuns corect
Răspuns corect: 13
Selectați afirmațiile corecte referitoare la sistemul nervos:
1. măduva spinării realizează un sistem unidirecțional de comunicare între encefal și sistemul nervos periferic, prin intermediul tracturilor nervoase ascendente și descendente
2. hipotalamusul secretă oxitocină, neurohormon ce stimulează contracția fibrei musculare netede uterine
3. cerebelul contribuie la menținerea posturii și la secvențialitatea mersului
4. prin stimularea ariei Broca din lobul frontal sunt declanșate activități motorii legate de vorbire
5. encefalul consumă 25% din cantitatea totală de oxigen utilizată de organism și, ca sursă energetică preferențială, acizii grași
Răspuns corect: 234
Placa epifizară:
1. asigură deplasarea fără frecare a oaselor adiacente
2. se găsește la nivelul metafizei
3. separă metafiza de canalul medular
4. mărginește osul spongios
5. niciun răspuns corect
Răspuns corect: 24
Selectați enunțurile corecte referitoare la vezica urinară:
1. conține urină în care sunt prezente hematii și leucocite, mai puțin de 5000/mL
2. împreună cu celelalte viscere din bazin, este vascularizată de ramurile parietale ale arterei iliace interne
3. contracția mușchiului detrusor și relaxarea sfincterului vezical intern sunt consecința stimulării nervilor pelvieni
4. sub epiteliul vezical trec câțiva centimetri din porțiunea inferioară a ureterelor
5. este o cavitate cu pereți alcătuiți din musculatură netedă, localizată posterior de simfiza pubiană
Răspuns corect: 1345
Țesutul osos trabecular se află în interiorul:
1. sternului
2. epifizei fibulei
3. osului occipital
4. oaselor carpiene
5. niciun răspuns corect
Răspuns corect: 1234
Glucocorticoizii:
1. scad numărul de hematii
2. scad numărul de eozinofile
3. cresc numărul de neutrofile
4. cresc numărul de bazofile
5. scad numărul de plachete sangvine
Răspuns corect: 23
Celule care secretă mucus se află la nivelul:
1. glandelor Brünner
2. criptelor Lieberkühn
3. cervixului uterin
4. glandelor oxintice
5. niciun răspuns corect
Răspuns corect: 1234
Din aortă sângele este distribuit către:
1. circulația pulmonară
2. arterele pulmonare
3. arterele capului
4. arterele circulației sistemice
5. niciun răspuns corect
Răspuns corect: 34
Selectați aspectele funcționale patologice ale unor glande endocrine:
1. tetania se datorează hiposecreției paratiroidiene
2. boala Addison se caracterizează și prin hiperpigmentare cutanată
3. în hiperfuncția tiroidiană cresc metabolismul bazal și frecvența cardiacă
4. acromegalia este cauzată de secreția în exces a STH la copil
5. mixedemul apare în hiperfuncția tiroidiană
Răspuns corect: 123
În termoreglarea organismului intervin următoarele structuri:
1. hipotalamusul
2. țesutul conjunctiv fluid
3. lipidele subcutanate
4. medulosuprarenala
5. niciun răspuns corect
Răspuns corect: 1234
Alegeți afirmațiile adevărate:
1. două molecule de acetil-CoA pot fi convertite în molecule de acetonă și molecule de acid beta-hidroxi-butiric
2. glicerolul și acidul lactic pot fi transformați în C6H12O6 prin gluconeogeneză
3. acizii grași esențiali saturați sunt: acidul linoleic, acidul linoleinc și acidul arahidonic
4. procesul de convertire al glicerolului în dihidroxiaceton-fosfat se numește beta-oxidare
5. niciun răspuns corect
Răspuns corect: 12
Nu sunt proteine plasmatice:
1. anticorpii
2. albuminele
3. hemoglobina
4. tireoglobulina
5. niciun răspuns corect
Răspuns corect: 34
Despre hormoni sunt adevărate afirmațiile:
1. rinichiul are și celule cu rol endocrin
2. sunt substanțe chimice specifice care acționează la distanță de locul sintezei
3. sunt eliberați în sânge
4. duodenul secretă hormoni
5. niciun răspuns corect
Răspuns corect: 1234
În cazul diagnosticului cu pneumonie următoarele afirmații sunt adevărate:
1. datorită hiperventilației apare alcaloza respiratorie
2. ventriculii cerebrali detectează acumularea de CO2
3. nu implică acidoza respiratorie
4. au loc schimbări ale pH-ului
5. niciun răspuns corect
Răspuns corect: 24
Referitor la nervul olfactiv este adevărat că:
1. este flancat de celule de susținere
2. traversează lama cribriformă a osului sfenoid
3. ajunge în bulbul olfactiv
4. pornește din neuroni bipolari
5. niciun răspuns corect
Răspuns corect: 34
Selectați enunțurile corecte referitoare la aparatul genital feminin:
1. zona medulară a ovarului conține foliculi ovarieni în diferite stadii de evoluție
2. ovarul, trompa uterină, uterul și vaginul sunt vascularizate de artera uterină
3. ovarul este vascularizat de ramuri ale arterei rușinoase interne
4. mucoasa vaginală conține un epiteliu pavimentos stratificat aflat sub controlul FSH și LH
5. stratul funcțional al uterului prezintă modificări structurale atunci când se elimină odată cu sângerarea menstruală
Răspuns corect: 25
Următoarele sunt adevărate despre mușchii umărului și ai brațului:
1. mușchiul pectoral mic își are originea pe coastele I-III
2. mușchiul triceps brahial este inervat de nervul radial
3. mușchiul biceps brahial este inserat pe olecranon
4. mușchiul deltoid este inervat de nervul axilar
5. niciun răspuns corect
Răspuns corect: 24
Despre rinichi se pot afirma următoarele:
1. prezintă coloanele renale, prelungiri ale corticalei, ce separă piramidele renale
2. la nivelul cortexului, prezintă piramidele renale ce se deschid la nivelul calicelor mici
3. secretă prostaglandine, hormoni steroizi cu efecte asupra musculaturii netede
4. participă la formarea urinei din plasma sanguină și reglează volumul și presiunea sanguină
5. sunt organe retroperitoneale, localizate lateral de coloana vertebrală
Răspuns corect: 145
Alegeți afirmațiile corecte:
1. de la nucleii paraventricular și supraoptic sunt transportați de-a lungul infundibulului hormoni ce vor fi depozitați în neurohipofiză
2. sistemul port hipotalamo-hipofizar asigură legătura dintre hipotalamus și adenohipofiză
3. oxitocina nu este implicată în contracția uterului în timpul fazei menstruale a ciclului menstrual
4. corticosuprarenala eliberează un hormon ce va stimula activitatea unei enzime membranare
5. niciun răspuns corect
Răspuns corect: 12
În cadrul transportului transmembranar activ:
1. poate să apară fenomenul de competiție între moleculele de transportat, pentru o aceeași proteină transportoare
2. pentru funcționarea proteinei transportoare este necesară hidroliza directă a moleculei de ATP
3. o formă particulară este exocitoza Na+/K+, realizată de microgliile de la nivelul sistemului nervos central
4. moleculele organice care prezintă legături covalente polare, dar nu sunt încărcate electric, participă la etapa de cotransport
5. niciun răspuns corect
Răspuns corect: 12
Fibrocartilajul are următoarele caracteristici:
1. se găsește în jurul corpilor vertebrali cu rol în amortizarea șocurilor
2. apare la nivelul articulațiilor de tip amfiartroză, precum cea de la nivelul simfizei pubiene
3. conține în proporții egale fibre de colagen și substanță fundamentală
4. printre fibrele de colagen se găsesc condrocite
5. niciun răspuns corect
Răspuns corect: 24
Selectați asocierile corecte:
1. artere bronșice - vascularizația acinului pulmonar
2. vena portă - formată prin confluența venei splenice cu cele două vene mezenterice
3. trunchiul pulmonar - origine în ventriculul stâng
4. trunchiul celiac - ramură colaterală pereche a aortei abdominale
5. vena renală stângă - drenajul venei ovariene stângi
Răspuns corect: 25
Despre tunicile vaselor de sânge este adevărat că:
1. principalul tip de țesut al stratului exterior este format dintr-o țesătură elastică de fibre de colagen
2. țesutul conjunctiv elastic din tunicile arterelor are rolul de a împinge sângele înainte, când inima se relaxează
3. o continuare a endoteliului tunicii interne căptușește inima
4. singura diferență dintre tunicile arterelor și ale venelor este tunica medie mai subțire a venelor
5. niciun răspuns corect
Răspuns corect: 23
Care dintre următoarele enunțuri sunt incorecte:
1. celulele stem din măduva hematogenă migrează în timus și se transformă în limfocite T responsabile de imunitatea specifică celulară
2. estrogenii favorizează activitatea osteoblastică, la fel ca hormonul secretat de celulele principale din glandele parotide
3. oasele au rol antitoxic reținând calciu și fosfor
4. oasele reprezintă principalul rezervor de substanțe organice al organismului
5. țesutul osos spongios (haversian) este prezent în epifiza oaselor lungi
Răspuns corect: 2345
Referitor la lamina propria este adevărat că:
1. este un țesut conjunctiv dens de tip ordonat
2. este un strat conjunctiv bogat în vase de sânge
3. sprijină epiteliul
4. este o componentă a membranei seroase
5. niciun răspuns corect
Răspuns corect: 23
Dendritele neuronilor din ganglionii de pe traiectul nervilor cranieni realizează relații cu:
1. celulele receptoare din crestele ampulare
2. receptorii gustativi de la nivelul limbii
3. exteroreceptorii din pielea feței
4. celulele receptoare din organul Corti
5. celulele fotoreceptoare din retină
Răspuns corect: 1234
Care dintre următoarele afirmații referitoare la corpul galben sunt adevărate?
1. produce estrogen și progesteron
2. secreția lui scade brusc în ziua 26 dacă fecundația a avut loc
3. involuează după 10 zile și se transformă în corp alb dacă fecundația nu a avut loc
4. produce hormoni sexuali în perioada preovulatorie a ciclului ovarian
5. secreția lui este stimulată de FSH, care controlează și maturarea foliculului
Răspuns corect: 13
Secreția corpului galben este stimulată de:
1. FSH
2. prolactina
3. ACTH
4. LH
5. niciun răspuns corect
Răspuns corect: 24
Alegeți afirmațiile corecte:
1. otolitele stimulează mecanic receptorii maculari
2. când capul stă nemișcat, otolitele apasă asupra cililor celulelor senzoriale
3. variațiile de presiune ale endolimfei fac să vibreze membrana bazilară
4. baza melcului intră în rezonanță cu sunetele de frecvență înaltă
5. niciun răspuns corect
Răspuns corect: 1234
Următoarele sunt efecte ale introducerii unei celule într-o soluție cu concentrație de 0,5% sare:
1. liza celulei
2. zbârcirea celulei
3. trecerea apei în mediul intracelular
4. consumul de ATP pentru transportul sării spre zona cu concentrație mai mică
5. niciun răspuns corect
Răspuns corect: 13
Alegeți afirmațiile adevărate despre celulele unui testicul:
1. celulele interstițiale - produc hormoni androgeni
2. celule interstițiale - prezente în epiteliul tubilor seminiferi
3. celulele sustentaculare - formează bariera sânge-testicul
4. celule sustentaculare - produc testosteron
5. niciun răspuns corect
Răspuns corect: 13
Următoarele sunt efecte ale introducerii unei celule într-o soluție cu concentrație de 0,5% sare:
1. zbârcirea celulei
2. consumul de ATP pentru transportul sării spre zona cu concentrație mai mică
3. liza celulei
4. trecerea apei în mediul intracelular
5. niciun răspuns corect
Răspuns corect: 34
Referitor la funcțiile ficatului sunt false:
1. în celulele hepatice apoferitina se combină cu ionii de fier pentru a forma feritina
2. protrombina poate fi sintetizată de ficat
3. stocarea vitaminelor: A, B6, D, E, K
4. enzimele hepatice pot altera structura hormonilor steroizi, cum ar fi estrogenii și colesterolul
5. niciun răspuns corect
Răspuns corect: 34
În metabolismul proteinelor:
1. estrogenul duce la creșterea depozitelor de proteine în țesuturi
2. tiroxina scade rata metabolismului celular
3. hormonul somatotrop stimulează transportul activ al aminoacizilor în celule
4. glucocorticoizii împiedică degradarea proteinelor în celule
5. niciun răspuns corect
Răspuns corect: 13